الحمد لله اشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في لقاء جديد. من لقاءات خاصة الصحابة الكرام
رضي الله عنهم وارضاهم آآ الحقيقة قصتنا النهاردة مع احد اعلام القرآن في اصحاب النبي عليه الصلاة والسلام وآآ يمكن الدرس دوت احنا بناخده في شهر شعبان وقد اقترب رمضان والحقيقة انا اخترت
ان يكون الدرس دوت او اختيار الشخصية ديت في الوقت دوت اه لانه مناسب جدا في ان شهر شعبان وشهر القراء والانسان بيحتاج الى حد يحفزه كده علشان يشد حيله في القرآن عشان شهر رمضان فهو يعني انسب من يمكن ان يذكر في هزه المقامات
ابي بن كعب رضي الله عنه وارضاه. ابي بن كعب من الشخصيات يمكن برضو اللي مش بتبرز قوي معنا في السيرة رغم ان هو له دور كبير لزلك بنفرده بحلقة آآ كاملة
علشان نعطيه حقه او نعطيه حقه فان امثال ابي بن كعب رضي الله عنه وارضاه ممن يستحق فعلا ان يكرم ويوضع فوق الرؤوس. ابي بن كعب رجل سيرتبط اسمه بالقرآن
ان الله يرفع بهذا الكتاب اقواما ويضع به اخرين. ابي بن كعب انا ازعم ان ما من احد يسمع هزا الاسم الا يحبه وقولوا لي يعني ده حقيقي ولا لأ يعني؟
ما من احد يسمع هزا الاسم ابي ابن كعب الا يحبه هو حتى لو انت مش عارف سيرته خالص بس هو ابي ابن كعب يعني يعني هتلاقي نفسك يعني قلبك كده بيحبه
ليه سبحان الله! هو ربنا جعل كده فاكرين يعني زي ما حبينا قبل كده معاذ بن جبل صح سالم مولى ابي حزيفة في في اسماء كده انت اول ما تسمعها انت مش عارف القصة بس بس هو انا بحبه
فسبحان من وضع لهؤلاء القبول في قلوب المؤمنين ابي ابن كعب له قبول عجيب جدا في قلوب كل من سمع عنه في قلب كل من سمع عنه. رغم ان انت ممكن بعد ما نخلص القصة تقول لي ما كنتش اعرف عنه حاجة يعني
بس انا مش عارف ليه كنت بحب ابي بن كعب اوي يعني هكذا اهل القرآن جعل الله لهم اعظم القبول في قلوب الناس وهذه اول فائدة ان الانسان اذا اراد يعني ان يكون له الشأن الكبير عند الله سبحانه وتعالى
فليهتم بكلام الله تعالى فان كلام الله فيه السكينة وفيه الرحمة وفيه الهداية وفعلا فعلا اسعد الناس بالمنازل العالية عند الله هم يعني اهل القرآن. ان الله يرفع بهذا الكتاب اقواما
ويضع به اخرين خلينا آآ نتعرف كده على ابي بن كعب رضي الله عنه وارضاه. يا ترى ابي بن كعب هو من المهاجرين ولا من الانصار؟ يا ترى ابي بن كعب من من الاوس ولا من الخزرج هنشوفوا بقى ايه القصة بتاعته
ابي بن كعب يلا نتعرف عليه ابي بن كعب هو رجل من الانصار. يعني ليس من المهاجرين دي طبعا معلومة هتفرق معنا في اللي جاي. لما نتكلم على منزلة ابي ابن كعب في القرآن
ليس العجب مسلا ان يوصل حد من المهاجرين في منزلة عالية بالقرآن. وانما العجب ان يوصل ده لحد من الانصار يعني النبي عليه الصلاة والسلام لما زكر في الحديس اللي هيأتي بقى معنا
قال خذوا القرآن من اربع عن عبدالله بن مسعود صح سالم مولى ابي حزيفة. ومعاذ بن جبل وابي بن كعب. سيأتي معنا ابي بن كعب في الاربعة الكبار طيب عبد الله ابن مسعود ده من اوائل من اسلم. وكزلك سالم مولى ابي
حذيفة ودولا اصلا اخدوا قرآن كتير من النبي عليه الصلاة والسلام لكن معاذ بن جبل وكزلك ابي ابن كعب دول من الانصار امتى امتى وصلوا للمنزلة ديت ؟ هم اصلا يعني اسلموا بعد يعني المهاجرين فيه من المهاجرين اللي سبقوهم بحداشر واتناشر
تلتاشر سنة تمام ازاي ابي ابن كعب وازاي معاذ ابن جبل بقوا في منزلة عبدالله ابن مسعود وسالم مولى ابي حذيفة في القرآن بهذه السرعة بل احنا هنتعجب النهاردة واحنا بنسمع ان اقرأهم كما سيأتي من حديس النبي عليه الصلاة والسلام قال اقرأ على الاطلاق هو ابي بن كعب
امتى امتى ؟ انت اصلا اسلمت يعني قبل بيعة العقبة انت لحقت توصل لمنزلة عبدالله ابن مسعود بل ان تب تبقى انت من اقرئ الناس لكتاب الله سبحانه وتعالى ده بيحفزنا ابي بن كعب بيدينا حافز ان انا ممكن اجي متأخر
ممكن اتأخر عن ناس كتير ممكن سبقني كتير من العلم. سبقني كتير من طلبة العلم لكن ربنا ادى لك همة عالية تستطيع حتى وان تاخرت ان تسبق بها من سبقك
وتوصل للمنازل عالية وليس العبرة بمن سبق ولكن العبرة بمن صدق اول معلومة آآ بتشدنا قوي ان ابي بن كعب هذا العملاق من الانصار متى وصل لهذه المنزلة في القرآن
هو من الانصار يعني مدة بقائه مع النبي عليه الصلاة والسلام ممكن تكون عشر سنوات فقط تمام؟ يعني وازاي وصلت لابن مسعود؟ هذا من الصعوبة بمكان طيب اولا هو من الانصار
طيب الحاجة المعلومة التانية انه ان ابي بن كعب من بني النجار بني النجار اللي هم اخوال النبي عليه الصلاة والسلام ودي خدناه مع ابو ايوب الانصاري فاكرين وابي ابن كعب
من المعلومات اللي عنه ان هو من الخزرج قزرجي تمام مش من الاوس لأ من الخزرج. طيب معلومة كويسة برضو ابي بن كعب يقولون البدري. واحنا عرفنا يعني ايه كلمة البدري. البدري يعني الذي شهد بدرا. ودي بتتحط
دايما في تعريف صحابي شهد بدرا دي بتضاف لان دي اشارة يعني ايه دي وسام على صدر اي احد ان هو يكون بدري فيقول لك مسلا اه اه ابي بن كعب الانصاري الخزرجي النجاري البدري
تمام فده يعني بدرية دي بتتحط في الاخر عشان يقول لك ده من اهل الجنة من الاخر يعني. يعني ده من اهل الجنة. ازا بما ان ازا بما ان ابي بن كعب
بدري ازا ابي ابن كعب من اهل الجنة لان الله اطلع الى اهل بدر وقال اعملوا ما شئتم وقد غفرت لكم بدري مش بس كده ابي بن كعب شهد بيعة العقبة الثانية
شهد بيعة العقبة الثانية لي بويع فيها النبي عليه الصلاة والسلام على القتال وعلى الدفاع كده بس ايه بديك آآ بديكوا بس ايه هيكل كده سريع احنا بنتكلم مع مين
نتكلم مع واحد من اكابر اهل القرآن انصاري نجاري خزرجي بدري تمام شهد العقبة شهد شهد بدرا شهد المشاهد مع النبي، عليه الصلاة والسلام، لسة بقى ايه ؟ هيا بنا الى التفاصيل. الى التفاصيل
الكنية هو ابي ده اسم صح انتم عارفين الصحابي او العرب كانت تعمل كنية فا ابي ده اسمه. طب ايه كنيته بقى كنيته له كنيتين بني كان يكنى بها بسبب ابنه
وهي ابو الطفيل. كان اسمه ابنه اسمه ايه؟ الطفيل وكان يكنى بابي الطفيل وكنية تانية النبي عليه الصلاة والسلام هو الذي كناه بها وهي ابو المنذر يبقى هو له كنيتين. كنية بسبب ابنه. وكنية بسبب النبي عليه الصلاة والسلام
ابو الطفيل عشان ابنه اسمه الطفيل. وابو المنذر لان النبي عليه الصلاة والسلام هو اللي كلناه بابي المنزر تمام؟ طيب يلا بنا نتعرف بقى على ابي ابن كعب. ابي ابن كعب قصته بدأت
لانه شاب من الانصار من الانصار وتعلمون انتم شباب الانصار الخير كله بدأ بدأ بهؤلاء الشباب ودايما الشباب يا جماعة فاكرين لما اتكلمنا في السيرة وليه المدينة هي اللي احتوت النبي عليه الصلاة والسلام او قبلت دعوته
لان عامة اهل المدينة كانوا من الشباب ان حرب بعاس كان في حرب قبل ما يأتي النبي عليه الصلاة والسلام الى المدينة اسمها حرب بعاس. قعدت مدة طويلة بين الاوس والخزرج وهدتهم واهلكت اغلب الكبار اللي هم دايما عندهم العند اللي بيرفضوا دايما الدعوات ومش عايزين يغيروا حاجة
فباقي الشباب عشان كده تلاقي سادة الانصار شباب سعد بن معاذ اسيد بن حضير سعد بن عبادة آآ اسعد ابن زرارة كلهم شباب عشرينات وتلاتينات. فين الكبار؟ اغلبهم مات الحرب ديت
وبالتالي بقي الشباب والشباب يقول لك ايه اكثر قبولا للتغيير والشباب اكتر يعني بيفكر كتير وبيعترض على الواقع لما بيلاقيه مش عاجبه. ومش بيتمسك لا لا يلزم ان هو يتمسك بما عليه الاباء
فكان استعداد الجماهيري في المدينة ان صح التعبير استقبال دعوة النبي عليه الصلاة والسلام افضل من اي مكان تاني. ابي بن كعب كان نفس الحالة ديت كان شخص ده دائم التأمل. حاسس ان فيه حاجة غلط
ما هزه الاحجار؟ ما هزه الاوثان؟ ما هذه الاصنام؟ احنا بنعمل كده ليه تمام؟ وكان رجل عاقل وكان دائما ما يفكر في الخير والحق ويتمنى ان هو يعني يصل الى الخير
واصل الى الحق سبحان الله صدق مع الله فصدقه الله سبحانه وتعالى وآآ بينما هو يعني على على هزه الحال زي اهل المدينة جاءهم الخبر السعيد ان النبي عليه الصلاة والسلام بعث
وما يعرفوش هم سمعوا ان فيه رجل في مكة اه بيقول انه نبي وقد جاء بدعوة عظيمة وخير وتوحيد والكلام دوت ابي ابن كعب ما يعرفش ايه القصة اه اه وسامع يعني موضوع طبعا وفاته
الوفد الاولاني اللي قابل النبي عليه الصلاة والسلام اللي هم المجموعة من الانصار اللي قابلوه اول مرة ما كانش معهم. ولا حضر بيعة العقبة الاولى هو بدأ يسمع عن الموضوع بعد وصول مصعب ابن عمير
لما وصل مصعب بن عمير بدأ بقى الدعوة تنتشر في الايه؟ في الانصار وبدأ الناس يسمعوا عن دعوة النبي عليه الصلاة والسلام ابي بن كعب خد خطوة دي اول حاجة ايه نقف معها. اول حاجة ابي بن كعب عمل ايه
كان راح لسعد ابن الربيع بعد ان ربيع صديق له وآآ هو كان عايز يعرف الحق فذهب الى سعد بن الربيع وسأله عن هزا الدين لانه سمع ان سعد بن الربيع اسلم
ودي الخطوة اللي خدها ابي ابن كعب وربنا بارك له فيها. ونتعلم من ابي ابن كعب خد خطوة انت دلوقتي عايزة ربنا يهديكي. اسمعي درس اه اسألي صاحبتك اللي ربنا هداها بتعملي ايه؟ بتروحي فين
انت عايز تحافظ على الصلاة شف صاحبك اللي سبقك. انت صليت فين؟ ازاي بدأت تصلي؟ ازاي بتصلي وبتزاكر في نفس الوقت؟ خد خطوة ابي ابن كعب خد خطوة راح لسعد ابن الربيع
قال له انا عايز اعرف الدين ده بيقول ايه اعمل ايه سعد ابن ربيع مسلم جديد فراح خده وقال له يلا بنا راح خده على مين على الجبل بقى هذا على مصعب بن عمير
هذا على مصعب ابن عمير. مصعب بن عمير طبعا كالعادة قعد معه شوية. وكلمه في الاسلام فانشرح صدر الاسلام واسلم رضي الله عنه وارضاه يا سلام! انا برضو عندي اه اه يعني يعني فايدة من سعد ابن الربيع. سعد ابن الربيع
ممكن هو آآ انا ما عنديش لسة انا مسلم جديد او ممكن انا مش عارف حاحكي لك الموضوع ازاي. طيب ادلك على اللي ايه على اللي يعلمك فانت بعض الناس يقول لك اصل انا ما بعرفش اتكلم. اصل انا ما بعرفش اشتغل في الدعوة مسلا. طب يا اخي دله على الداعية. يعني ممكن يكون دورك هو
دلالة والدال على الخير كفاعله ادي صاحبتك السلسلة وقولي لها اسمعي دي. اسمعي سلسلة الداء والدواء. اسمعي السيرة النبوية. طب خدي اسمعي الشيخ ده كويس. الداعية دوت مناسب لك. بس انا مش لازم
تمام؟ فانا ممكن آآ اكون مجرد آآ ان انا بدل الناس على الخير. مش لازم انا اكون صاحب المنبر. مش لازم انت اللي تعملي الصفحة عشان تتكلمي. مش لازم يبقى لك
قناة وتقولي فيها طب ما عادي ما ممكن نشير قناة حد بيتكلم احسن مني. ومنك وكله. ونوصل الناس له. سعد بن الربيع وصل ابي بن كعب الى مصعب بن عمير ومن هنا كان ابي بن كعب في ميزان حسنات سعد بن الربيع
طبعا احنا عارفين سعد بن الربيع يعني آآ قصته مشهورة كان صديق ابي بن كعب وآآ سعد ابن ربيع مات كما تعلمون او استشهد في غزوة في غزوة احد وكان اخر ما قال لما آآ راحوا وجدوه في النزع الاخير قال لا عذر لكم عند ربكم ان يخلص الى نبيكم
وفيكم عين تطرف وفيكم عين تطرف تمام وهنشوف المشهد دوت بس خليني احكه لك عشان ما انساهوش طبعا انتم فاكرين يمكن في في السيرة النبوية ان سعد بن الربيع استشهد في غزوة احد صح؟
النبي عليه الصلاة والسلام بعد ما الغزوة انتهت حسان سعد ابن ربيع مش موجود قال من يأتيني في خبر سعد بن الربيعة انا عايز اعرف هو فين انا حاسس ان هو حاسس ان هو حي
دوروا لي عليه فمين اللي قال اروح انا اجيبه وادور عليه ابي ابن كعب وده يعني شف ربط بقى المواقف ابي ابن كعب هو تصدر في الموضوع ده. قال للنبي انا هروح ادور عليه. كان صاحبه وده اللي دلني على الخير. وده اللي كان سبب في اسلامي
فراح ابي ابن كعب وقعد يدور على سعد ابن ربيع وقال له رسول الله صلى الله عليه وسلم يقرئك السلام فقال اقرأ رسول الله صلى الله عليه وسلم مني السلام
واقرئ قومي مني السلام وقل لهم يقول لكم سعد بن الربيع لا عذر لكم عند ربكم ان يخلص الى نبيكم وفيكم هم عين تطرف ابي ابن كعب بيحكي في رواية بيقول فزللت بجواره ولم ابرح مكاني حتى مات سعد بن الربيع. فرجعت الى
الله صلى الله عليه وسلم فاخبرته بالخبر فقال رحم الله سعد بن الربيع لقد نصح لله ولرسوله حيا وميتا الله اكبر شف وفاء ابي بن كعب لصاحبه اللي دله على الاسلام. بيقول انا قعدت جنبه. ما تحركتش من مكاني. مش عارف اعمل له ايه؟ هو في النزع الاخير. فضلت جنبه حتى مات
ثم عدت الى النبي عليه الصلاة والسلام واخبرته بخبر سعد ابن الربيع فقال رحم الله سعد ابن الربيع لقد كان ناصحا لله ولرسوله حيا ومن ويكفينا في شرف سعد بن الربيع ودي تتحط في مناقب سعد بن الربيع وتتحط وسام على صدره انه كان سبب في اسلام ابي بن كعب
الواحد لما بيشوف العلاقات دي يعني بيبقى مش عارف هو مين الصحابي اللي اجمد من مين. يعني ممكن تسمعي قصة ابي ابن كعب تقولي ده اجمد واحد. تكتشفي ان هو اصلا في ميزان حسنات سعد ابن الربيع. تمام؟ وبعد كده
تشوفي سعد ابن ربيعة تقولي طب ده يبقى ده اجمد واحد. الله ده في ميزان حسنات مصعب ابن عمير ها وبعد كده نرجع مصعب نعمير اسلم على ايد مين وتبتدي بقى ايه
احنا بنضيع يعني في وسط الالهامات والقمم ديت ان هم كلهم في ميزان حسنات بعض ومين ده اللي مين على الاسلام فكفاية سعد ابن ربيع ان انت جزاك الله خيرا. انك خدت بايد ابي ابن كعب ووصلته لمصعب ابن عمير. شكرا
جزاك الله خيرا يا سعد كده بقول لكم يا جماعة مش لازم انت تكوني الداعية الجامد مش لازم آآ انت تكون الشيخ انت ممكن تكون سبب في هداية واحد هو اللي هيبقى خطير على المنبر. آآ انت تكوني سبب في هداية واحد
فهي هتبقى معلمة قرآن. يعني انا مش هقوم بكل الادوار. انا باقوم باللي اقدر عليه باللي ربنا يسره لي باللي يناسبني بالعبودية اللائقة بي. وبعد كده باحاول اصنع ناس تانية عن طريق الدعوة. والدعوة باب ضخم. بيخليني اتحول الى اشخاص كتير. رغم ان انا مش قادر اعمل غير حاجة وحشة
بس انا بقيت انا المحفز وبقيت انا الشيخ وبقيت انا الداعية وبيتنا العالم وبيتنا المجاهد لان انا السبب في دول كده الام اللي بتربي في حتة تانية تمام؟ الام اللي بتربي كل اللي جاي من نسلها ونازل ما هو كله في ميزان حسناتها. فليه انا لازم اعمل بنفسي؟ ما انا ممكن اعمل بغيري
من الربيع وصل لمصعب بن عمير. مصعب بن عمير يكلم ابي بن كعب. ابي بن كعب دخل الاسلام. صار ابي بن كعب الان مسلما. ابي بن من اول ما اسلم تحمس جدا للاسلام وقرر ابي ابن كعب انه يروح بيعة العقبة الثانية
وحضر بيعة العقبة الثانية التي عاهد فيها النبي عليه الصلاة والسلام الصحابة على القتال والدفاع والكلام دوت عشان تعرفوا يعني قدر بيعة العقبة الثانية كعب بن مالك رضي الله عنه وارضاه في قصة توبته الشهيرة. كان بيحكي يعني قصة لما تخلف عن غزوة تبوك. فبيقول والله ما تخلفت عن رسول الله صلى الله عليه وسلم في غزوة غزاها قط
الا ما كان من غزوة بدر الا ما كان من غزوة بدر. عشان هو ما كانش اصلا غزوة بدر لم يكن النبي عليه الصلاة والسلام ما طلبش ان كل الناس تطلع. فاللي طلع طلعة واللي ما طلعش ما طلعش
كعب مالك بيقول انا ما حدش قال لي يعني اطلع في غزوة بدر ولكنني شهدت بيعة العقبة وما احب ان لي بها بدر رغم ان بدر ازكر في الناس من بيعة العقبة
يعني بيقول لو لو سألتوني ترجع بك الزمان وناخد منك بقى العقبة وتاخد بدر؟ اقول لكم لأ. باعت العقبة عندي اهم من بدر ليه؟ لان باعة العقبة هي سبب بدر اصلا
اللي حضر بيعة العقبة هم دول الرجالة اللي قاتلوا بعد كده في بدر. والاتفاق اللي اتفقناه في بدر في في العقبة هو السبب بعد كده في آآ تلاحم الانصار وتفاعل الانصار مع القتال في غزوة في غزوة بدر
فابي ابن كعب بقى جمع الاتنين ما شاء الله حضر العقبة الثانية وحضر كمان بدر حضر بدر طيب حصل بقى استعادة السعادة لما انتقل النبي عليه الصلاة والسلام الى المدينة فاشرقت الدنيا
واشرقت المدينة واشرق قلب ابي بن كعب يعني ضحكت له الدنيا لما جاور النبي عليه الصلاة والسلام تعلمون النبي عليه الصلاة والسلام لما راح المدينة بنى المسجد تمام وعمل ايه كمان؟ واخى بين المهاجرين والانصار. صح؟ عمل اخاء بين المهاجرين والانصار. فاكرين احنا قلنا قبل كده ان ركز قوي لما النبي عليه الصلاة والسلام بيعمل مؤاخاة
بين المهاجرين والانصار شف مين آآ خلاه اخو مين لان هو بيحط ناس قريبين من بعض عادة فبتعرف الواحد من التاني طب تفتكروا لما النبي عليه الصلاة والسلام اخى بين المهاجرين والانصار او اخى بين ابي بن كعب اختاره لمين
فجأة مفاجأة ابي ابن كعب يا ترى ده اخو مين من المهاجرين اطلع بقى اطلع لي بقى. يلا بنا نتفاجئ. وجاي ابن كعب اخى النبي عليه الصلاة والسلام بينه وبين سعيد بن زيد بن عمرو بن نفيل
سعيد بن زيد هو من العشرة المبشرين بالجنة. من العشرة العيد العاشر كما تعلمون. سعيد بن زيد بن عمرو بن نفيل النبي عليه الصلاة والسلام له نظرة ساقبة في ابي بن كعب خلاه اخى بينه وبين سعيد بن زيد. احد الاكابر العشرة
في الاسلام. فده يدل على منزلة ابي ابن كعب عند النبي عليه الصلاة والسلام. وبقى ابن كعب من اول ما آآ النبي وصل وهو لازم لازم النبي عليه الصلاة والسلام
وبقى بينهل ينهل من العلم. ينهل من القرآن. يقترب من الاكابر. بيتعلم من الصحابة. مش عايز يفوته حاجة من القرآن كل اللي فاتوا من القرآن جمعوا كل اللي فاتوا من القرآن جمعوا في اول العهد المدني
كان بيجمع القرآن من اي من كل الصحابة اللي حافظينه. واخد من من النبي عليه الصلاة والسلام ايات. لدرجة ان هو حفز كل ما فاته من القرآن ثم تميز وارتقى وعلي قوي لدرجة ان هو وصل لمنزلة كبيرة قوي في القرآن
لدرجة ان هو خد بقى المنزلة الايه العالية دي اوي. لما النبي عليه الصلاة والسلام قال ايه؟ قال خذوا القرآن من اربع. خذوا القرآن من اربع. من عبد الله ابن
ابن مسعود وسالم مولى ابي حزيفة وابي ابن كعب ومعاذ ابن جبل. ومعاذ ابن جبل ويكفي ان تعلموا ان ابي بن كعب شارك في جمع القرآن في زمن عثمان رضي الله عنه وارضاه. وكان الامام الذهبي الامام الذهبي
يقول ابي بن كعب اقرأ من ابي بكر ومن عمر تخيلوا يعني هزه شهادة عجيبة من الامام الذهبي. يقول ابي بن كعب اقرأ من ابي بكر وعمر اقرأ من ابي بكر وعمر. لكن آآ والنبي عليه الصلاة والسلام بل شهد لابي ابن كعب شهادة عالية قوي
احنا قلنا خزوا القرآن من اربع النبي عليه الصلاة والسلام في رواية تانية شهد ان ابو ابي بن كعب هو الاقرأ كمان. يعني الاقرأ في الاربعة وقال عليه الصلاة والسلام في حديس طويل مشهور
قال ارحم امتي بامتي ابو بكر تاني ارحم امتي بامتي ابو بكر واشدهم في دين الله عمر واصدقهم حياء عثمان واقرأهم لكتاب الله ابي ابن كعب اقرأهم لكتاب الله ابي ابن كعب وافرادهم زيد ابن ثابت. افرادهم يعني اكثرهم علما بالفرائض يعني المواريث. الفرائض المواريث. قال وافردهم
سيد ابن ثابت واعلمهم بالحلال والحرام معاذ بن جبل الا وان لكل امة امينا وامين هزه الامة ابو عبيدة ابن الجراح ابو عبيدة ابن الجراح فزكر النبي عليه الصلاة والسلام بكل وضوح ان ابي ابن كعب هو الاقرأ لكتاب الله سبحانه وتعالى شرف عظيم لهذا الصحابي الجليل. لكن اللي عايز اقوله لكم
بقى ايه ان الشرف ده يا جماعة وفي في شرف تاني هيجي بس هأجله علشان عايز اعمل له مقدمة تاني انا ابي ابن كعب اضخم او اعزم لقطتين هيحصلوا في حياته انا قلت لكم منهم واحدة
هقول التانية بعد مقدمة كده عشان تعرفوا سر التانية عشان تعرفوا ان الكرامات والمنازل العالية لا تنال الا باجتهاد وعمل انا قلت لكم منقبة اهي خزوا القرآن من اربع خلاص
خلصنا من دي التانية مش هقولها دلوقتي هقولها كمان شوية بعد ما اقول اقول ازاي وصل لها ابي بن كعب؟ عشان احيانا احنا بناخد المنقبة بس ما نعرفش هو صاحبها وصل لها ازاي
يا جماعة ابي ابن كعب وصل للمنازل العالية بتعب بحرص ببزل بعناية بكتاب الله سبحانه وتعالى لدرجة من شدة حرصه وحبه لكتاب الله واعطاء وقت لكتاب الله النبي عليه الصلاة والسلام بيهتم باهتمام شخصي جدا
وكان بيخصه بحاجات مش لوحده وكان يوصيه وصايا لوحده وكان يعمل له اختبارات لوحده واقفين مرة انا هحكي تلات مواقف قبل ما اقول المنقبة التانية اللي هي بالنسبة لي دي اعلى منقبة حصلت لابي ابن كعب في تاريخه
بس هقول قبليها تلت حاجات هتعرفوا ساعتها على طول ليه الاخيرة دي حصلت اول حاجة النبي عليه الصلاة والسلام خرج يوما على ابي فكان بيمر في المسجد فلا ابي بيصلي
لا ابي بيعمل ايه بيصلي وجاي ابن كعب يا جماعة خدوا عنوان كده ابي بن كعب كان صاحب عمل كثير تاني ابي بن كعب مش مجرد حافز قرآن واحنا اهو في شعبان رمضان ها هنقرا كتير هنختم ختمات ليس هزا هو الشأن الاعزم
الشأن كل الشأن العمل بالقرآن وكان ابي بن كعب بيصلي بالقرآن طول صلاة به بل ورد ان ابي ابن كعب كان يختم القرآن في ثمان ورد ابي بن كعب كان يختم القرآن في كم؟ في ثمان في تمن تيام كان بيكون خاتم القرآن
المهم النبي عليه الصلاة والسلام عدى عليه فوجده يصلي لوحده مجتهد محتاج ان احنا يعني نقول يلا بنا نصلي. هو صاحب صلاة النبي عليه الصلاة والسلام اراد نعمل له اختبار
فنادى عليه وهو يصلي نادى عليه وهو يصلي. ابي ابن كعب بيحكي في رواية قال فالتفت ولم اجبه واكملت صلاتي ولكني خففت بيقول ايه؟ بيقول انا بصلي. فالنبي بينادي علي. اعمل ايه دلوقتي
يعني اطلع من الصلاة ولا ولا اكمل الصلاة فبيقول انا اجتهدت فبصيت كده عرفت النبي هو اللي بينادي علي. فانجزت في الصلاة خففت وطلعت من الصلاة وذهبت اليه فقال السلام عليك يا رسول الله
وقال النبي عليه الصلاة والسلام له يا ابي ما منعك ان تجيبني اذ دعوتك ما منعك ان تجيبني اذ دعوتك قال يا رسول الله اني كنت في صلاة بصلي قال الم تجد فيما اوحي اليك؟ الم تجد فيما اوحي اليك
يا ايها الذين امنوا استجيبوا لله وللرسول اذا دعاكم لما يحييكم هنا وهنا كعب فهم فهم جديد للاية. ان النبي عليه الصلاة والسلام استثناء استسناء لو النبي عليه الصلاة والسلام
آآ ناداك وانت بتصلي تطلع من الصلاة ان ربنا قال استجيبوا لله وللرسول ازا دعاكم لما يحييكم فليس بس مش مسألة تستجيب لامره العام ده لو نادى علي وانا بصلي
النبي النبي خصوصا اطلع من الصلاة ففهم ابي ابن كعب الحكم الجديد دوت بس النبي علمه له ازاي ؟ علمه له عملي. طب ما كان ممكن يستنى لما الصلاة تخلص ويقول له. بس هو بيدرب ابي ابن كعب وبيفهمه وبيخصه ببعض الوسائل
التربوية العملية قال الم تجد فيما اوحي اليك وكانه بيعلمه الاستنباط يا ايها الذين امنوا استجيبوا لله وللرسول ازا دعاكم لما يحييكم فسكت ابي مش عارف يقول ايه فالنبي عليه الصلاة والسلام بعد كده طيب خاطره
قال يا ابي الا اعلمك سورة الا اعلمك سورة ما انزل الله في التوراة ولا في الزبور ولا في الانجيل ولا في القرآن مثلها يعني ما فيش زيها ابدا قلت بلى علمني
قال ارجو الا اخرج من هذا الباب يعني من باب المسجد حتى تعلمها ارجو الا اخرج من هذا الباب حتى تعلمها. طب هو ما قالوش ليه؟ بيشوقه طب اخر عليه المعلومة ليه؟ علشان يشوف حرصه
هيسأل تاني ولا لأ ؟ هو قال له انا هعلمك صورة قبل ما اطلع من الباب دوت افضل سورة في القرآن وما فيش زيها في التوراة ولا في الانجيل ولا في الزابور
وسابه دماغه دماغه قعد يفكر الصورة انهي صورة انهي صورة في القرآن اللي ما فيش زيها في اي ابدا سابو قال له قبل ما اطلع هقول لك عليها بيقول بعد كده ايه
ثم قام النبي عليه الصلاة والسلام واخذ بيدي الله اخز ايه؟ بيدي. تاني كده اخز بيدي. قلها تاني اخذ بيدي هو اللي راح اخد ايده اخد ايده قال ثم قربني
واخذ يحدثني قربني واخذ يحدثني. قعد يتكلم معه وهو رايح ناحية الباب هو مستني مستنيه ها مجتهد ولا هتسأل ولا ايه واخد ايده كده ورايح ناحية الباب قال حتى اقتربنا من الباب
تزكرت وقلت له يا رسول الله لقد قلت لي انك تعلمني سورة كزا وكزا قبل ان نخرج من هزا الباب وقال النبي عليه الصلاة والسلام يا ابي كيف تقرأ ازا قمت الى الصلاة؟ اول حاجة بتقراها في الصلاة ايه
قال بفاتحة الكتاب قال هي هي وهي السبع المثاني وهي القرآن العظيم الذي اوتيته قال هي وهي السبع المثاني. سبعة عشان هي سبع ايات. والمثاني لانها تثنى بالثاء. تثنى يعني تكرر. تثنى يعني تكرر
والقرآن العظيم الذي اوتيته شوفوا ازاي كان بيهتم به تربويا. يعني شف كم درس اداه له. حتى مسكة الايد. حتى ان هو بيتمشى معه. حتى ان هو لغاية قبل الباب مستنيه هو
اسأل انا عايزك تتعود على السؤال. انا عايزك يا ابي تتعود تستنبط من كتاب الله. عايزك تبقى حريص على على طلب العلم. بيأهله لموضوع كبير اوي وعلمه في الاخر سورة الفاتحة
طب خدوا بقى ديت مر النبي عليه الصلاة والسلام راح لابي ابن كعب وسألوا سؤال انا مش مصدق وبايمني كعبي عرف يجاوبه ازاي. انا مش مصدق انا بدماغي دي بقول هو ازاي
قدر يجاوب السؤال دوت النبي عليه الصلاة والسلام فجأة بدون مقدمات دخل على ابي ابن كعب وقال يا ابا المنزر فاكرين لما قلنا ان هو اللي سماه ايه؟ سماه ابو المنذر
قال يا ابا المنزر اي اية في كتاب الله معك اعظم اي اية في كتاب الله معك اعظم ابي ابن كعب فكر شوية كده وقال الله لا اله الا هو الحي القيوم
لا تأخذه سنة ولا نوم. اية الكرسي النبي عليه الصلاة والسلام من من الفرحة الفرحة بانبهاره باجابة ابيه ابن كعب قال فضرب على صدري. ضربة خفيفة كده اللي هو ما هزا الجمال
ضرب على صدري وقال ليهنك العلم ابا المنذر. ليهنك العلم ابا المنذر. يعني هنيئا لك العلم. ما هزا العلم انت عرفتها ازاي؟ يعني انت جبتها ازاي يا جماعة احنا عارفين ان اية الكرسي اعظم اية بسبب الحديس ده لكن قبل الحديس ده هو عرف ازاي
يعني من ستلاف متين ستة وتلاتين اية ازاي عرفتها بالسرعة دي اي علم اي فهم اعطاه الله لابي بن كعب عشان يجيب الاية ديت من وسط ست الاف اية وما يغلطش وفورا
النبي انبهر ايه ده! ايه العلم اللي عندك ده! انت جبتها ازاي بالسرعة دي بس انا ممكن اقول لكم وجبها ازاي يعني يعني بعدينا بنحاول اكيد ابي ابن كعب فكر
ايه هو اعزم شيء بيذكر في كتاب الله اعظم شيء بيذكر في كتاب الله التعريف بالله اعظم مقصد من مقاصد القرآن هو التعريف بالله اعرف ربنا نفسه ازا اعظم شيء في كتاب الله هو ما ذكر في في كتاب الله من اسماء الله وصفات الله والتعريف بالله ومن هو الله
فدي اعلى من الاحكام واعلى من قص الانبياء واعلى مسلا من آآ من زكر يعني ده المقصد ده هو الايه؟ ده المقصد الاكبر يعني بفكر ابي ابن كعب ايه اكتر اية هو بيسأله على اية واحدة؟ اكتر اية جمعت اسماء وصفات فقط
اكتر اية في القرآن جمعت اسماء وصفات فقط ليس فيها حكم ليس فيها قصة ليس فيها آآ زكر لاي شيء الا الاسماء والصفات. فلقى دي اطول اية فيها زكر الاسماء
والصفات وراء بعض فاستنتج ان طالما اشرف شيء في الكتاب ومعرفة الله. ازا اهم حاجة هي الاسماء والصفات ازا الاية اللي هتحتوي على اسماء وصفات اكتر هتبقى هي اكيد هي الاعزم. ازا اية الكرسي هي الايه؟ الاعظم
بس احنا تعبنا عشان نوصل للمعلومة ديت. هو ازاي بسرعة كده كان جابها احنا قرينا اصلا كتير عشان نفهم هو هو فهمها ازاي هو بقى ساعتها جابها ازاي ده واحد عايش مع القرآن
ده واحد بيتدبر الايات وحاسبها. يعني عارف كل اية فيها كم اسم من اسماء الله وعارف كل اية بتأسر في قلبه ازاي وعارف الايات اللي فيها اسماء وصفات والايات اللي فيها احكام حافز كله
لدرجة ان هو ما اترددش اول ما اتسأل هي دي ده انت عايش مع القرآن قد ايه عشان توصل للمرحلة ديت كده بقول لك اهي دي المقدمة اهو هو ليه ابي ابن كعب هيوصل للمنازل العالية بسبب العلم
بسبب تعبه مع القرآن. بسبب مجاهدته لنفسه على كتاب الله خدوا بقى التالتة بقى تالتة انتم عارفين في حديس مشهور قوي برضو ينقلنا لابي ابن كعب الرجل العامل بالعلم العامل بالعلم العامل بالعلم نقولها ستميت مرة
في حديس مشهور قوي كلنا حافزينه اللي هو كان فيه صحابي سأل النبي عليه الصلاة والسلام يا رسول الله كم اجعل لك من دعائي قال اه ما شئت. قال له الربع السلس النصف مش عارف ايه. وبعد كده قال له اجعل لك دعائي ايه
قل له قال اذا تكفى همك يعني اخلي كل ازكاري صلاة وسلام عليك تكفى همك ويغفر زنبك. صح؟ الحديس ده مين الراوي بتاعه ؟ مين اللي قال كده ؟ ابي ابن كعب
فدي من الحاجات بقى اللي انت بتنبهر بها لما بتقرأ في السنة. بتشوف المرويات بتاعة الصحابي دوت تقول ايه ده! ده جامد جدا. تمام؟ ابي بن كعب هو راوي هزا الحديس
هو اللي سأل السؤال ده فقال يا رسول الله اني اكثر الصلاة عليك افهموا هو وصل ازاي. وصل بكثرة الصلاة على النبي عليه الصلاة والسلام وصل بكثرة العناية بكتاب الله. قال اني اكثر الصلاة عليك. فكم اجعل لك منها
قال ما شئت. قال الربع. قال ما شئت وان زدت فهو خير لك. قال النصف قال ما شئت وان زدت فهو خير لك. قال الثلثين قال ما شئت وان زدت
وهو خير لك قال يا رسول الله اجعلها كلها زلك قال ازا تكفى همك ازا تكفى همك ويغفر ذنبك. ازا تكفى همك ويغفر ذنبك. يا الله يا الله جامد اوي
بصوا بقى لكمية العلم والعمل الاهتمام بالقرآن كثرة الاذكار الحفاز على الصلوات صلاة النوافل الحرص الشديد على السؤال الحرص على تلقي العلم الحرص على تدبر الحرص على الاذكار. الحرص على كثرة الصلاة والسلام على النبي عليه الصلاة والسلام. هو ده كعب. هو ده وابي ابن كعب
هو ده ابي ابن كعب وما وصلش للمنازل علي الا بكده دي بقى المنزلة العالية اللي عايز اقولها لكم تعال بقى اقول لك تعال اقول لك المنزلة الاعزم لابي بن كعب
ابي بن كعب قاعد في امان الله فجاءه النبي صلى الله عليه وسلم قاعد في بيته في بيته في بيته فراح للنبي راح طلع من بيته والنبي طلع من بيته
وراح بامر الله بامر الله وحي روح بيت ابي ابن كعب النبي عليه الصلاة والسلام خرج من بيته ثم وصل الى باب بيت ابي ابن كعب وطرق الباب صلى الله عليه وسلم
ابي بن كعب فتح الباب زهل من؟ رسول الله؟ عندي في البيت خير ايه اللي بيحصل تمام قال يا ابي يا ابي يا ابي ان الله امرني ان الله امرني
ان الله امرني ان اقرأ عليك القرآن. يا الله يا الله ان الله امرني ان اقرأ عليك القرآن وفي رواية ان الله امرني ان اقرأ عليك سورة لم يكن الذين كفروا من اهل الكتاب. يعني سورة البينة
ابي ابن كعب مش مصدق انا انا اكيد في حاجة غلط مش ممكن انا طب يمكن قال لك اي حد يمكن قال لك صحابي يمكن قال لك آآ يعني اقرا على حد من اصحابك كده اختاره انت وآآ
بنفسك قال له لأ انت انت قال رسول الله سمني لك سماني لك قال ابي ابن كعب قال لك ابي ابن كعب اسمي قال لي اسم اسمي انا ابي ابن كعب
وقال عليه الصلاة والسلام نعم نعم سماني لك قال رسول الله وزكرت عند رب العالمين قال رسول الله وزكرت عند رب العالمين قال نعم انهار ابي ابن كعب في البكاء
انهار ابي ابن كعب في البكاء قال فزرفت عيناه زرفت عيناه مش مصدق ان رب العالمين مش مصدق ان رب العالمين قال اسمه. قال لك قال لك رح لابي ابن كعب. قال لك اسمي انا؟ انا
قال لك ابي بن كعب قال اسمي وقال لك روح الاوبيم بتاعك اقرأ عليه القرآن قال له ايوة قال لي اسمك انت وقال لي اقرأ عليك سورة البينة انت واسمك
قال وزكرت عند رب العالمين يا الله هو فيه شرف اكتر من كده قال له نعم. قال فزرفت عيناه احد السلف كان بيسأل ابي ابن كعب في الحادثة دي قال يا ابي وفرحت بزلك
قال وكيف لي كيف لا افرح كيف لا افرح وما يمنعني من ذلك والله تعالى يقول قل بفضل الله قل بفضل الله وبرحمته فبذلك فليفرحوا هو خير مما يجمعون. هو خير مما يجمعون. الله
الله يعني ازا اعظم من قابل الانسان يا جماعة ان يذكر عند رب العالمين طب ما انا ممكن تحصل لي من زكرني في نفسي زكرته في نفسي. من زكرني في ملأ زكرته في ملأ خير منه. صح
يا جماعة ان ربنا يوفقك للذكر دي اعزم منزلة. ان ربنا يلهمك تجيبي وردك في القرآن اللي انت سايباه وناسياه. ده اعزم من الاموال الدنيا وما فيها. ان يفتح عليك باب قرآن باب زكر باب باب حفز باب مراجعة باب تدبر باب اذكار والله خير من كل اللي بتشوفوه على التيك توك والتلجات
والانستجرام والصور والفيديوهات والافراح والقصور والسيارات والعربيات والساعات والموضة كل الهري ده ده ده اللي احنا بنجمعه. وربنا بيقول قل بفضل الله وبرحمته فبزلك فلا يفرحوا هو خير مما يجمعون. ده اللي بيجمعه الناس
فضل ربنا ورحمته ان انا اتزكر عنده ان انا يلهمني زكره ان يرزقني حب القرآن. حفز القرآن حلاوة الايات. تدبر الايات. الحياة بالقرآن. الصلاة على النبي عليه الصلاة والسلام هو ما وصلش غير بكده
ما انا قبل ما اقول لك المنقبة دي لازم اقول لك هو دفع كم عشان يوصل لها. هي مش ببلاش يا جماعة الكلام ده مش ببلاش وباين لكعب تعب عشان يوصل المنزلة ديت
فهم وعلم وتعب واجتهاد وبزل. وكثرة صلاة على النبي عليه الصلاة والسلام ونوافل وادب واخلاق. وحرصه وسؤال لغاية ما ما اتقال اسمه عند رب العالمين ويرسل اشرف اشرف مخلوق خلقه الله تعالى
الى بيت ابي يطرق الباب يفتح ابي يقول ان الله امرني انا اقرأ عليك القرآن يقول له انا انا اسمي مش مصدق قاعد ينهار طبعا الفايدة في كده طبعا بيان شرف ابي بن كعب. خلاص كده كده خلاص حط لي بقى ايه
ستميت سطر تحت قريب بن كعب هذا هو اقرأ الصحابة لكتاب الله قطعا والا كيف وصل لهذه المنزلة وفيه تعليم الناس سنة عرض القرآن على البارعين والمتقنين سنة عرض القرآن على البارعين والمتقنين. فاذا ربنا اكرمك وجدت شخص
متقن قرآن بارع فاطلب منه ان تقرأ عليه القرآن قل يا اخي اقرأ عليك ولو حتى شرفا اخبرني كيف كيف حال قراءتي؟ تمام ففي يعني هذه السنة وفيه سنة الايه ان القرآن انما ينتقل بالايه؟ ينتقل بالتلقي بالتلقي
فصار من بعدها ابي امام للصحابة وعرف الصحابة امامته في القرآن بعد هذه الحادثة الجليلة العظيمة. سبحان الله الله ابي بن كعب كان صاحب دعوة مستجابة ولو في زلك يعني
قصص كتير قصص كتير النبي عليه الصلاة والسلام مرة جاءه رجل من من المسلمين قال يا رسول الله ارأيت هزه الامراض التي تصيبنا ما لنا فيها ما لنا فيها قال كفارات
كفارات وقال ابي بن كعب يا رسول الله وان قلت يعني لو مرض يعني مش جامد اوي مش اللي بيقعد الانسان يعني لو مرض عادي انا تعبان بس بمشي وبروح وباجي بس تعبان
دي برضو بتكفر؟ قال له اه. وان شوك فما فوقها فدعا ابي بن كعب دعا الله الا يفارقه الوك حتى يموت ولكن لا يشغله عن حج ولا عمرة ولا جهاد
ولا صلاة مكتوبة في جماعة قال فما مس انسان جسد ابي ابن كعب قط الا وجد حرا حتى مات مشروع طلبي طلب عجيب. طلب عجيب قال يا رسول الله الامراض دي بتكفر سيئات زي ما انت قلت فعلا؟ قال له اه
قال له يعني لازم المرض اللي هو بيقعد الواحد ولا لو مرض مسلا ملازم له بس هو عادي بيتعايش يعني عارف يكمل حياته عادي بس هو تعبان على طول صابر عليه. قال له حتى ده. ده لو شوكة تكفر عنه سيئاته
دعا ربنا بايه بقى ليصاب بحمى حرارة لا تفارقه تخيل لا تفارقه حتى يموت بس تكون مش اللي هي تقعده هي متعبة بس تعب محتمل فكأنه عايز كفارة سيئات شغالة على طول
اربعة وعشرين ساعة تكفير سيئات بس في نفس الوقت ما تعطلش عن جهاد ولا عمرة ولا صلاة مكتوبة ولا حج فعلا كان درجة حرارته كانت عالية شوية على طول. يعني على طول عارف انت درجة حرارة تبقى تمانية وتلاتين مسلا. تسعة وتلاتين بس انا عادي ممكن آآ ممكن اتحرك مش
هيحصل لي حاجة هو كان على طول درجة حرارته عالية لدرجة متعبة بس هو قادر يتعايش وفضل كده ما فيش حد بيمسه ابدا الا يجد الحرارة حتى مات ازا ابي ابن كعب كان عايش في تكفير سيئات من يوم الدعوة دي لغاية سنة اتنين وتلاتين هجريا. لما مات في زمن عثمان رضي الله عنه وارضاه
يعني قعد مسلا ما يقرب اكتر من خمسة وعشرين سنة او حوالي خمسة وعشرين سنة مصاب بالحمى ما بتحلش منه لغاية ما مات جبل الصبر جبل في القوة حاجة عجيبة والله حاجة عجيبة! سبحان الله
لذلك لا تتعجبوا بقى ان انتم تعرفوا يعني منزلة ابي بن كعب عند الصحابة الكرام كان الصحابة يعظمون ابي بن كعب تعرفوا كده من اكتر الناس اللي بيعزموا ابي بن كعب قوي سيدنا عمر
سيدنا عمر رضي الله عنه وارضاه مرة كان سيدنا عمر جاءه رجل يدعى جابر ما كانش يعرف ابي ابن كعب قال راح له في زمن عمر قال طلبت حاجة الى عمر
طلبت حاجة الى عمر والى جنبه رجل ابيض الثياب وابيض الشعر. كبر بقى وباي ابن كعب فقال هزا الرجل الابيض السياب ابيض الشعر كان كلامه جميل اوي ابي ابن كعب
قال ان الدنيا فيها بلاغنا وزادنا الى الاخرة وفيها اعمالنا التي نجز بها في الاخرة الكلام جميل. الراجل عجبه قال ان الدنيا فيها بلاغنا وزادنا الى الاخرة وفيها اعمالنا التي نجز بها في الاخرة
عجبه الكلام فقلت يا امير المؤمنين من هزا الرجل؟ قال هذا سيد المسلمين ابي ابن كعب مش عارف مين ده انت يا بتهزر انت مش عارف تكلم مين هذا سيد المسلمين
عمر عمر يا جماعة في زمن عمر ما كانش فيه على وجه الارض افضل من عمر في زمن عمر بعد موت الصديق تمام؟ لا يوجد على وجه الارض افضل من عمر
عمر اللي هو افضل رجل على زهر الارض في هزا الزمان بيقول عن ابي بن كعب هزا سيد المسلمين بيقولوا الا تعرفوا الا تعرفه؟ هذا سيد المسلمين ابي ابن كعب رضي الله عنه
وارضاه تمام وكان معمر يقول عامة علم ابن عباس. شف ابن عباس عامة علم ابن عباس من ثلاثة عمر وعلي وابي عامة علم ابن عباس من ثلاثة عمر وعلي وابي
باقي العلاقات بنتكلم عن علم ابن عباس اوكيه ما اتكلمنا عن ابن عباس علمي ابن عباس اللي اتكلمنا عنه ده اصلا جايبه من ابي علم ابن عباس جايبه من عمر وعلي وابي
اذا ابن عباس في ميزان حسناته ابي بن كعب شوفوا بقى العلاقات. مين في ميزان مين يكفي في شرف ابي ابن كعب ان تعرف ان من تلاميز من تلاميز ابي ابن كعب تلاميز ابي ابن كعب عبدالله بن عباس
وابو هريرة عبد الله بن عباس وابو هريرة كانوا تلاميز ابي ابن كعب الجبلين دول الجبلين دول ابن عباس اقوى واحد في القرآن ابو هريرة اقوى واحد في السنة دول كانوا تلاميز لابي ابن كعب
بل طبعا الاكابر في القرآن بعد كده كانوا تلاميزه كلهم زي عبدالله بن السائب وعبدالله بن عياش بن ابي ربيعة. عبدالله بن عياش بن ابي ربيعة ابو عبدالرحمن السلمي طبعا ابو عبدالرحمن السلمي ده تكاد كل اسانيد القرآن تنتهي اليه
تكاد كل اسانيد القرآن تنتهي لابي عبدالرحمن السلمي ابو عبدالرحمن السلمي وعبدالله بن السائب وعبدالله بن عياش بن ابي ربيعة كانوا تلاميز ابي بن كعب ابي بن كعب كان له وصايا جميلة. ممكن نختم بها اللقاء
جاءه رجل وقال يا ابي اوصني اوصني فقال اتخز كتاب الله اماما يعني هو ده مرجعك لا تحيد عنه اتخذ كتاب الله اماما وارض به قاضيا وحكما فانه الذي استخلف فانه الذي استخلف فيكم رسولكم
فانه الذي استخلف فيه رسولكم شفيع قطاع وشاهد لا يتهم فيه زكركم شرف في شرفكم يعني وذكر من قبلكم وحكم ما بينكم وخبركم وخبر ما بعدكم وخبر ما بعدكم ومن وصاياه الجميلة رضي الله عنه وارضاه
كان يقول ما من عبد ترك شيئا لله الا ابدله الله عز وجل به ما هو خير منه من حيث لا يحتسب ما من عبد ترك شيئا لله الا ابدله الله عز وجل به ما هو خير منه
من حيث لا يحتسب اللي ساب الشغل الحرام ربنا يبدله حاجة منها. اللي ساب العلاقة الحرام ربنا هيكرمه بزواج كويس قال وما تهاون به عبد فاخذه من حيث لا يصلح
الا اتاه الله عز وجل بما هو اشد عليه منه من حيث لا يحتسب العكس واحد رفض يترك الحرام. وقال لك هو ده الصح. انا مش لاقي غير كده وآآ انا مش آآ انا ما لكش دعوة بي
بيقول وما تهاون به عبد يعني عمل الحرام فاخذه من حيث لا يصلح الا اتاه الله بما هو اشد عليه منه من حيث لا يحتسب ناس كتير تتساءل في الحرام. كده سبحان الله لما يكبر وجمع فلوس حرام كتير. ربنا يبتليه بابن ياخد كل فلوسه
ربنا يبتليه بزوجة تعزبه في حياته كلها. ربنا يبتليه بمرض يأتي على الاخضر واليابس ربنا يبتليه بعدم توفيق في حياته يجننه طول حياته ما تفرحش ان الحرام سلك في البداية
العلاقة حرام في الاول فرحنا ومشينا مع بعض وهزرنا. بعد الجواز مشاكل وخناقات وطلاق واحد تاني ترك الحرام وسبحان الله ربنا اكرمه بواحدة وعاش معها والدنيا جميلة سبحان الله لغاية دلوقتي
ومن ترك شيئا لله اكيد ربنا بيدي له افضل منه. واللي اصر ما يتركش الشيء ده لله اكيد ربنا هيبتليه به ولو بعد حين واخيرا كان ابي ابن كعب من احرص الناس على
يعني وحدة المسلمين. وكان بيخاف اوي على المسلمين يخاف اوي على المسلمين فقيل لما وقع الناس في امر عثمان سألوا ابي ابن كعب يا ابا المنذر ما المخرج من هذا الامر
قال كتاب الله وسنة نبيه صلى الله عليه وسلم ما استبان لكم فاعملوا به وما اشكل عليكم فكلوه الى عالمه. يعني ارجعوا للعلماء وهي كانت فعلا دي الوصية الزهبية لو كان يعني السوار واللي حصل ده كانوا رجعوا الى العلماء كانت اغلقت هذه الفتنة تماما
لكن كل واحد عجبه رأيه قال كتاب ربنا والسنة. بس بس كل واحد هيقول لك الكتاب والسنة بفهمي. لأ ارجعوا الى عالمه وما اشكل عليكم فكلوه الى عالمه الله ومرة كان معه رجل
فقال يا يا ابي الا ترى الناس مختلفة في طلب الدنيا فقال بلى سمعت رسول الله صلى الله عليه وسلم يقول يوشك ان يحسر الفرات نهر الفرات اللي في العراق
عن جبل من زهب. فبيقول لي انت انت متعجب من انهماك الناس على الدنيا ولهاسهم على الدنيا. لا ده احنا سمعنا من في اعجب من كده. قال لنا ان نهر الفرات هينحسر عن جبل من ذهب
اذا سمع به الناس ساروا اليهم فيقول من عنده لئن تركنا الناس يأخذون منه لا يدعون منه شيئا فيقتل الناس من كل مائة تسعة تسعة وتسعون بيقول ده احنا هنوصل لمرحلة الناس هتنكب على الدنيا. لدرجة ان ربنا هيعمل لهم فتنة نهر الفرات ينحسر. فيزهر جبل دهب
الناس تقتتل على جبل الدهب. لدرجة ان من كتر اقتتالهم كل مية يموت تسعة وتسعين ويفضل واحد بس فكانه كان بيبعت نصيحة للمسلمين اياكم والانكباب على الدنيا واهتموا بامر الاخرة فان الفساد كل الفساد سيكون بسبب
والنبي عليه الصلاة والسلام يقول ما الفقر اخشى عليكم ولكن اخشى عليكم الدنيا ان تدخل عليكم كما دخلت على الذين من قبلكم فتهلككم كما اهلكتهم واخيرا عاش رضي الله عنه وارضاه في زمن عثمان آآ عاش عالما كريما ناصحا للامة تقيا بارا
للقرآن ومات في خلافة عثمان سنة اتنين وتلاتين هجريا. فلما مات قال الناس مات سيد المسلمين مات سيد المسلمين ابي ابن كعب رضي الله عنه وارضاه ادي المنازل عالية لا تنال الا بالتعب. الا بالتعب
ونحن هذا الدرس بنقوله في شعبان ونحن على مشارف رمضان واخترت ابي بن كعب علشان يكون دافع لنا ان في شعبان ننشغل بالقرآن فهو شهر القراء راجع لن تصل المنازل العالية وانت متكاسل عن مراجعة قرآنك وردك بتهرب منه خايف تراجع واجه مخاوفك
المراجعة النهاردة اسهل من بكرة. وردك النهاردة تجيبه اسهل ما تأجله لبكرة اتعب عشان تتقن الكتاب. اتعب في فهم التفسير والتدبر وحضور الدورات التدبرية. تمام؟ في في رمضان ابزل مجهود كبير في الصلاة التراويح
والتهجد لن تصل الى منازل علي الا بالانشغال بالقرآن القرآن ده اللي بيرفع الناس يا جماعة. وبيضع اناس فازا حفزته وعملت بي كنت في المنزلة العالية عند الله. اعرضت عنه وجعلته وراءك
هذا القرآن اما يسوقك الى الجنة او يسوقك الى النار ونسأل الله ان يجعل القرآن حجة لنا ولا يجعله حجة علينا النمازج المبهرة زي ابن عباس ابي ابن مسعود وسالم مولى ابي حزيفة ومعاز
رجع اللسان بقى يعني يعني ينشط جدا لطلب العلم. فنسأل الله ان يكون هو ده اللي طلعنا به من السيرة دي. فبيطلع كل مرة بكزا عمل وهو آآ شفنا نموزج عملي لشخص عامل بالقرآن كثير الصلاة على النبي عليه الصلاة والسلام. ادي واجب اهو خدناه اكثر الصلاة على النبي عليه الصلاة والسلام
طلب علم اهتمام بالقرآن بتاع وصاحب يعني دعوة ودعاء وبنطلع بحاجة مهمة وهي حب الشخص نفسه بقى اللي هو الامل الاخير لان احنا عارفين ان احنا مش هنعرف نعمل زيهم ولا حاجة
بس كل مرة بنقول احبوا هزا الرجل فليمتلئ القلب حب ابي ابن كعب رضي الله عنه وارضاه لينضم عضو جديد في قلب كل محب للنبي عليه الصلاة والسلام فمن احب اصحاب النبي عليه الصلاة والسلام فقد وفى بوصية النبي عليه الصلاة والسلام. خاصة الانصار
لان النبي عليه الصلاة والسلام قال قال آآ من احب الانصار فقد احبني ومن ابغض الانصار فقد ابغضني تشهد يا رب اننا نحب ابي بن كعب ونحب الانصار ونحب كل اصحاب النبي عليه الصلاة والسلام ونرجو ونحب رسول الله. طبعا عليه الصلاة والسلام. ونسألك يا رب ان تحشرنا معهم ان لم نعمل
فنسأل الله سبحانه وتعالى ان يتقبل منا ومنكم صالح الاعمال. وجزاكم الله كل خير. سبحانك اللهم ربنا وبحمدك اشهد ان لا اله الا انت استغفرك واتوب اليك السلام عليكم ورحمة الله